Lolland-Falsters Stifts-Tidende, 1827-11-02
Under 14de September er Hr. Kjøbmand N. Clausen anerkjendt som kongelig svenske norsk Vice-Consul i Nakskov. Christian Ditlev Frederik Greve af Reventlow. Denne i Landets Culturhistorie uforglemmelige, ved Kundskaber, utrættelig Arbeidsomhed og Retsindighed høist udmærkede Mand, var en Søn af Geheimeconferentsraad og Ridder af Elephanten Christian Ditlev Greve af Reventlow til Christianssæde, Friherre til Brahetrolleborg. Sønnen blev 1773, 29de Januar. Kammerherre. 1775 Deputeret i Oeconomi- og Commerce-Collegiet. 1777, 5te Mai, Ridder (Storkors. af Dannebrogen; derefter Geheimeraad. 1782 Deputeret i Søcommissariats=Collegiet. 1783 første Deputeret i det kongelige Generaltoldkammer. 1784 første Deputeret i Rentekammeret, og anden Deputeret i Finants-Collegiet. 1803, 12te Juni, Ridder af Elephanten. 1808, 10de August, Dannebrogsmand. Hans Symbol som Ridder var: den Dyd ingen Fryd Samme Aar, 16de Septbr., udnævnt til Geheimestatsminister med Rang No. 4 i 1ste Classe. J Rentekammeret virkede han, som anført, fra 1784, og fra 1790 som Præsident, indtil Aar 1813, da han nedlagde denne Post, for Landvæsenet, for Bondefriheden, for Skovvæsenet, for det norske Bergværksvæsen, kort: for alle de vigtige Fag af Bestyrelsen, der henhøre under dette Collegium; men desuden var han yderst arbeidsom Medlem af Commissioner, der for andre Fag, saasom Skolevæsenet, overdroges at foretage Undersøgelser og gjøre Forestillinger om de Forbedringer, der i det Hele i bemeldte Tid ere udførte. Videnskaberne talte ham og blandt sine nidkjære Dyrkere. Han var Æres Medlem af det danske Videnskabers Selskab, og overordentlig Medlem af Selskabet for Veterinair-Kyndighedens Fremme. Af Kunstacademiet var han ogsaa ÆresMedlem. – Den reventlowske Slægt er en gammel adelig Familie i Danmark og Holsteen, i hvilken Landet har havt adskillige udmærkede Statsmænd og Ministre. Den skal have sin Oprindelse fra Ditmarsken, og der skal allerede i det 12te Aarhundrede have været en Linie af samme. Til de Mærkeligste af denne Familie kan man regne Conrad Reventlow, som var født i Kjøbenhavn den 21de April 1644, studerede udenlands, og gjorde stor Fremgang i Videnskaberne, hvorfor Hertug August Frederik, Biskop af Lübeck, fattede stor Kjærlighed til ham. Siden vandt han Kong Frederik den 3die Yndest, som 1665 gjorde ham til sin Kammerherre, og to Aar derefter til Hof- og Cancelliraad. Han blev brugt i adskillige Gesandtskaber, og bevirkede 1667, at Grevskaberne Oldenborg og Delmenhorst skulde forenes med Danmark. Fra den Tid steeg han hurtigt i Ære og Værdigheder. J Aaret 1670 blev han Amtmand i Hadersleben, 1673 Ridder af Dannebrogen, nogle Maaneder derefter ophøiedes han i Grevestanden. J Krigen mod Sverrig hvervede han paa egen Bekostning et Regiment til Hest paa 6,000 Mand, hvormed han gjorde god Tieneste, og over hvilket Kongen gjorde ham til Oberst. 1680 blev Overjægermester, erholdt det følgende Aar Elephantordenen, og blev kort derefter Patron for det kjøbenhavnske Universitet; endeligen blev han 1699 Storcantsler og første Minister, og endte sine Dage paa Clausholm den 21de Juli 1708. Liget hensattes i Familiens Arve begravelse i den slesvigske Domkirke, og paa den sorte Marmor=Liigkiste sees de Ord paa Latin, som han fremførte paa sit Yderste, og som man brugte til hans Liigtert: "Jeg har ikke levet saaledes iblandt Eder, at jeg skulde fortryde at have levet, ei heller frygter jeg for Døden, da jeg har en naadig Gud." Hans Datter, Anne Sophie, blev givt med Kong Frederik den 4de af Danmark, og kronet til Rigets Dronning.